2740822186a7507978a963c3d084289d
**Ποια είναι τα συμπτώματα μιας χαλασμένης δαγκάνας των φρένων;**
autodoc.gr
2021.39

Η δυσλειτουργία του συγκεκριμένου τμήματος δηλώνεται από τη μειωμένη αποτελεσματικότητα της πέδησης, την υπερθέρμανση των δίσκων των φρένων και από τριξίματα και δονήσεις στη δαγκάνα, κατά την κίνηση του αυτοκινήτου. Το αυτοκίνητο ενδέχεται να τραβάει προς τη μια πλευρά κατά την πέδηση. Κάποιες φορές, ενδέχεται να μυρίσετε και οσμή καμένου. Με τον οπτικό έλεγχο, μπορείτε να εντοπίσετε αν υπάρχει διαρροή στη δαγκάνα των φρένων. Κουνώντας τη δαγκάνα, θα εντοπίσετε με ευκολία αν έχουν κενά οι πείροι οδηγοί.



30ff1053c9bd04b162d5188100ddca00
**Απαιτείται η αντικατάσταση των δαγκάνων των φρένων ανά ζεύγος;**
autodoc.gr
2021.39

Η αλλαγή των δαγκάνων των φρένων σε ζεύγη δεν είναι αναγκαία. Τα συγκεκριμένα τμήματα έχουν αρκετή ανθεκτικότητα και αλλάζονται όταν χαλάσουν. Όμως, αν πρόκειται να τοποθετήσετε και καινούρια τακάκια φρένων, κατά την πραγματοποίηση της επισκευής, έχετε υπόψη ότι αυτά θα πρέπει να αλλάζονται ως σετ ανά άξονα.



2d95be69fbb85f0a5e9cc6cbe8bf28d7
**Ποια είναι τα σημάδια ότι έχει κολλήσει η δαγκάνα των φρένων;**
autodoc.gr
2021.39

Αν η δαγκάνα των φρένων κολλήσει, το αυτοκίνητο θα αρχίσει να τραβάει προς τη μια πλευρά κατά το πάτημα του πεταλιού του φρένου. Αυτό γίνεται λόγω του τριψίματος του τακακιού των φρένων, στο χαλασμένο τμήμα, επάνω στον δίσκο, με συνέπεια την περιστροφή των τροχών σε διαφορετικές ταχύτητες. Επίσης, ο δίσκος ενδέχεται να υποστεί υπερθέρμανση, κάτι που μπορεί να γίνει εμφανές αμέσως μετά το σταμάτημα του αυτοκινήτου: το τμήμα θα είναι πυρωμένο. Κατά την απελευθέρωση του πεταλιού του φρένου, ενδέχεται να ακούσετε τριξίματα και κροταλίσματα και το πετάλι ενδέχεται να πέσει στο πάτωμα.


Το κόλλημα της δαγκάνας των φρένων ενδέχεται να έχει προέλθει λόγω ζημιάς στους πείρους οδηγούς και τα έμβολα. Οι πρώτοι συνήθως χαλούν εξαιτίας του σκισίματος των φουσκών κατά της σκόνης, οι οποίες δεν μπορούν να αποτρέψουν τη διείσδυση βρωμιάς και υγρασίας στον μηχανισμό και τη διαρροή του γράσου. Αυτό συνεπάγεται λειαντική φθορά, υπερθέρμανση και διάβρωση των τμημάτων, που με το πέρασμα του χρόνου οδηγούν στο κόλλημά τους. Οι ίδιες συνέπειες ενδέχεται να επέλθουν λόγω χρήσης μη κατάλληλου λιπαντικού, το οποίο εμποδίζει την κίνηση των τμημάτων όταν ξεραθεί.


Τα έμβολα κολλάνε τις περισσότερες φορές, εξαιτίας των φθαρμένων τσιμουχών τους, γεγονός που επιτρέπει την άσκηση αρνητικής επιρροής από τη βρωμιά, την υγρασία και τα αποπαγωτικά, που επιφέρει διάβρωση. Κάποιες φορές, το έμβολο κολλάει εξαιτίας λανθασμένης ευθυγράμμισης, η οποία οφείλεται σε λάθος κατά την τοποθέτηση ή του αυξημένου κενού ανάμεσα στα τοιχώματα της δαγκάνας και του εμβόλου λόγω φυσικής φθοράς.


Οι συγκεκριμένες ζημιές θα πρέπει να αποκαθίστανται αμέσως με το που εντοπιστούν. Η οδήγηση με κολλημένο μηχανισμό ενέχει τον κίνδυνο της πρόωρης φθοράς και του στραβώματος των δίσκων των φρένων, της πρόωρης λειαντικής φθοράς των τακακιών των φρένων, της υπερθέρμανσης όλου του συστήματος πέδησης, του βρασμού του υγρού των φρένων και, συνεπώς, της απώλειας των ιδιοτήτων λειτουργίας του. Η κατανάλωση καυσίμου ενδέχεται επίσης να αυξηθεί. Τα ελαστικά φθείρονται ανομοιόμορφα και ο κινητήρας και η μετάδοση λειτουργούν υπό μεγαλύτερα φορτία.



a018c5d49e55909622354bd354b745d9
**Είναι δύσκολη η αντικατάσταση της δαγκάνας των φρένων;**
autodoc.gr
2021.39

Το αν είναι δύσκολη η αφαίρεση και εγκατάσταση του τμήματος, έχει να κάνει κατά κύριο λόγο με τον σχεδιασμό του αυτοκινήτου σας. Κατά μέσο όρο, η αλλαγή μιας δαγκάνας διαρκεί 1 έως 5 ώρες. Όπως και να ‘χει, η συγκεκριμένη εργασία απαιτείται να γίνεται από κάποιον ειδικό. Μετά την τοποθέτηση του καινούριου τμήματος, το σύστημα πέδησης θα πρέπει να εξαερωθεί. Είναι σημαντικό να πραγματοποιείται η συγκεκριμένη διαδικασία σωστά, διότι από αυτή εξαρτάται η αποτελεσματικότητα της πέδησης.


Έχετε υπόψη σας ότι δεν είναι πάντα αναγκαία η αλλαγή όλης της μονάδας. Στις πιο πολλές περιπτώσεις, το πρόβλημα μπορεί να επιλυθεί με τη χρήση ενός ειδικού σετ επισκευής, αλλάζοντας τα έμβολα, τους πείρους οδηγούς, τις φούσκες κατά της σκόνης και τις τσιμούχες. Συνιστάται, επίσης, να αποτείνεστε για την γενική επισκευή της δαγκάνας σε κάποιον επαγγελματία.


